ಬೆಳವಣಿಗೆಯ ಹಂತದಲ್ಲಿ ಬೆನ್ನುಹುರಿಯು ನ್ಯೂರಲ್‌ ಟ್ಯೂಬ್‌ನಿಂದ ಬೆಳವಣಿಗೆ ಹೊಂದುತ್ತದೆ. ನ್ಯೂರಲ್‌ಟ್ಯೂಬ್ ಬೆಳವಣಿಗೆ ಹೊಂದುತ್ತಿದ್ದಂತೆ ಬೆನ್ನುಹುರಿಯ ಪೂರ್ವರೂಪ ಕಾಣುವ ಸೊನಿಕ್‌ ಹೆಡ್ಜ್‌ಹಾಗ್‌ ಅಥವಾ ಎಸ್‌ಎಚ್‌ಎಚ್‌ ಅನ್ನು ಬಿಡುಗಡೆ ಮಾಡಲು ಪ್ರಾರಂಭಿಸುತ್ತದೆ. ಇದರ ಪರಿಣಾಮವಾಗಿ ಮುಖ್ಯಭಾಗ ಬೆಳವಣಿಗೆಯಾಗಲು ಪ್ರಾರಂಭವಾಗುತ್ತದೆ ಮತ್ತು ಎಸ್‌ಎಚ್‌ಎಚ್‌ ಬಿಡುಗಡೆಯಾಗಲು ಪ್ರಾರಂಭವಾಗುತ್ತದೆ. ಇದು ಚಲನಶೀಲ ನ್ಯೂರಾನ್‌ಗಳನ್ನು ಮುಖ್ಯಭಾಗದಲ್ಲಿ ಬೆಳೆಯಲು ಸಹಕರಿಸುತ್ತದೆ. ಇದರ ನಡುವೆ ಇದರ ಮೇಲೆ ಇರುವ ಬಾಹ್ಯಕೋಶಸ್ತರವು ಮೂಳೆಯ ಮಾರ್ಪೊಜೆನಿಟಿಕ್ ಫ್ರೊಟಿನ್(BMP) ಅನ್ನು ಬಿಡುಗಡೆಗೊಳಿಸಲು ಪ್ರಾರಂಭಿಸುತ್ತದೆ. ಇದು ಮುಖ್ಯಭಾಗವು ಬೆಳೆಯುವಲ್ಲಿ ಸಹಕರಿಸಲು ಪ್ರಾರಂಭಿಸುತ್ತದೆ ಹಾಗೂ ಬಿಎಮ್‌ಪಿಯನ್ನು ಬಿಡುಗಡೆ ಮಾಡಲು ಪ್ರಾರಂಭಿಸುತ್ತದೆ. ಇದು ಆಲಾರ್‌ಪ್ಲೇಟ್‌ಗೆ ಸಂವೇದನಾತ್ಮಕ ನ್ಯೂರಾನ್‌ಗಳ ಬೆಳವಣಿಗೆಗೆ ಸಹಾಯ ಮಾಡುತ್ತದೆ. 

ಆಲಾರ್‌ಪ್ಲೇಟ್‌ ಮತ್ತು ಬೇಸಲ್‌ಪ್ಲೇಟ್‌ಗಳು ಸಲ್ಕಸ್ ಲಿಮಿಟನ್ಸ್‌ಗಳಿಂದ ಬೇರ್ಪಟ್ಟಿರುತ್ತವೆ. ಜೊತೆಗೆ ಫ್ಲೂರ್‌ಪ್ಲೇಟ್‌ ಕೂಡಾ ನೆಟ್ರಿನ್‌ ಅನ್ನು ಬಿಡುಗಡೆಗೊಳಿಸಲು ಪ್ರಾರಂಭಿಸುತ್ತದೆ. ನೆಟ್ರಿನ್‌ಗಳು ರಾಸಾಯನಿಕ ಪ್ರಚೋಧಕಗಳಾಗಿ ನೋವನ್ನು ಭೇದಿಸುವ ಮತ್ತು ಥಾಲಮಸ್‌ ಕಡೆಗೆ ಸಾಗುವ ಉಷ್ಣತೆಗೆ ಸಂವೇಧಿಸುವ ನ್ಯೂರಾನ್‌ಗಳನ್ನು ಆಲಾರ್ ಪ್ಲೇಟ್‌ನ ಎಲ್ಲ ಬಿಳಿಕಣಗಳಲ್ಲೂ ಪ್ರಚೋದಿಸುತ್ತದೆ. 

ಕೊನೆಯದಾಗಿ, ಈ ಹಿಂದೆ ವಿಕ್ಟರ್ ಹ್ಯಾಮ್‌ಬರ್ಗರ್ ಮತ್ತು ರಿಟಾ ಲೆವಿ-ಮೊಂಟಾಲ್ಸಿನಿ ಅವರು ಕೋಳಿಯ ಭ್ರೂಣದ ಮೇಲೆ ಮಾಡಿದ ಅಧ್ಯಯನ ಹಾಗೂ ಇತ್ತೀಚೆಗೆ ನಡೆಸಿದ ಅಧ್ಯಯನವು ಪ್ರೋಗ್ರಾಮ್ಡ್‌ ಸೆಲ್‌ ಡೆತ್‌ನಿಂದ ನ್ಯೂರಾನ್ ಕಣಗಳ ಕಡಿಮೆಯಾಗುತ್ತವೆ. ಇದಕ್ಕೆ ನರಕೋಶ ವ್ಯೂಹದ ಸರಿಯಾದ ಜೋಡಣೆ ಅಗತ್ಯ ಎಂದು ತಿಳಿಯಲಾಗಿದೆ. ಒಟ್ಟಾರೆ, ಸಹಜ ಭ್ರೂಣಾತ್ಮಕ ಚಟುವಟಿಕೆಯು ನ್ಯೂರಾನ್ ಮತ್ತು ಸ್ನಾಯು ಬೆಳವಣಿಗೆಗೆ ಸಹಾಯಕವಾಗತ್ತದೆ. ಆದರೆ ಇದು ಪ್ರಾಥಮಿಕ ಹಂತದಲ್ಲಿ ಬೆನ್ನುಹುರಿ ನ್ಯೂರಾನ್‌ಗಳ ಬೆಳವಣಿಗೆಗೆ ಸಹಾಯಕವಾಗಲಾರದು.

ಭ್ರೂಣಶಾಸ್ತ್ರ
ಹಾನಿ
ರಚನೆ
ಬೆನ್ನುಹುರಿಯ ಜೆನೊಮಿಕ್ ನಕ್ಷೆ